Diari Oficial de la Generalitat Valenciana


Sumari del DOGV 2510, del 18-05-1995 (1995/834745)

RESOLUCIÓ de 6 d'abril de 1995, de la Conselleria de Sanitat i Consum, per la qual modifica l'Ordre de 5 de setembre de 1994, de la Conselleria de Sanitat i Consum, per la qual regula el transport no concertat d'usuaris del Servei Valencià de Salut i les dietes d'hostatge i de manutenció a l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2510

Data del DOGV
:   18-05-1995

Secció del DOGV
:   ALTRES DISPOSICIONS

Número del document
:   1995/834745


Data del document
:   06-04-1995

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

RESOLUCIó de 6 d'abril de 1995, de la Conselleria de Sanitat i Consum, per la qual modifica l'Ordre de 5 de setembre de 1994, de la Conselleria de Sanitat i Consum, per la qual regula el transport no concertat d'usuaris del Servei Valencià de Salut i les dietes d'hostatge i de manutenció a l'àmbit de la Comunitat Valenciana.   
Vista l'Ordre de 5 de setembre de 1994 (DOGV, de 23.09.94), de la Conselleria de Sanitat i Consum, per la qual regula el transport no concertat d'usuaris del Servei Valencià de Salut i les dietes d'hostatge i de manutenció a l'àmbit de la Comunitat Valenciana i la seua correcció d'errades (DOGV de 13.02.95).  
Vist que l'ordre esmentada pretén una major equitat en l'accés als serveis sanitaris, augmentant la cobertura davant les situacions més oneroses per a l'usuari i minvant-la en aquelles altres situacions més fàcilment suportables per l'usuari.  
Vista l'existència de determinats col·lectius que, per les característiques especials de la patologia, necessiten múltiples desplaçaments entre províncies en l'àmbit de la Comunitat Valenciana, situació que no recull l'ordre abans esmentada, respecte de l'abonament de les despeses per desplaçament i dietes.  
Vist l'article cinquè de l'ordre esmentada, a proposta de la Direcció General del Servei Valencià de Salut, resolc:  
L'autorització de l'abonament de les despeses per desplaçament a nivell entre provincial, dins la Comunitat Valenciana, així com l'abonament de les dietes d'hostatge i de la manutenció per al malalt i el seu acompanyant, des del primer dia d'estança en la localitat de destinació, als pacients afectats per les patologies següents:  
- Pacients oncològics pediàtrics (menors de 15 anys).  
- Pacients en llista d'espera de trasplantaments o trasplantats, en els desplaçaments al centre de referència per rebre assistència sanitària per aquesta patologia o com a conseqüència d'ella.  
En cas de no pernoctar en la localitat de destinació, tindrà dret a l'abonament de la dieta de manutenció per un import màxim de 1.000 PTA per dia i persona. La resta de les condicions continuen sent les establertes en l'esmentada ordre i els seus annexos.  
Aquesta resolució entrarà en vigor a partir del dia 1 d'abril de 1995.   
València, 6 d'abril de 1995.- El conseller de Sanitat i Consum: Joaquín Colomer Sala.